**Opća pravila**

1. Na natječaju imaju pravo ravnopravno sudjelovati sve osobe do 25 godina starosti.
2. Autor, sudionik natječaja, popunjavanjem i slanjem prijavnice potvrđuje autentičnost snimljenih fotografija te preuzima odgovornost za sadržaj prijavljenih fotografija.
3. Obrada fotografije u programima za uređivanje fotografije dopuštena je do mjere koja ne narušava i ne mijenja osnovni smisao snimljenog sadržaja.
4. Autorsko pravo: autor popunjavanjem i slanjem prijavnice daje suglasnost suorganizatorima natječaja da bez naknade može objavljivati prijavljene fotografije uz jasan potpis autora a u svrhu promocije izložbe.
5. Autor treba navesti mjesto i godinu nastanka fotografije. Navođenjem mjesta i godine snimanja dajemo ozbiljnost i dostojanstvo našoj struci u proučavanju fotografskog stvaralaštva, a i svim drugim stručnjacima u proučavanju teme ovog natječaja.
   * Organizator će koristiti odabrane fotografije s izložbe za poticanje i unapređivanje fotografskog stvaralaštva.
   * Neke od izabranih fotografija bit će tiskane na promotivnom materijalu izložbe, npr. na pozivnici za otvaranje izložbe i pratećih manifestacija, na plakatu ili na informaciji za novinare. Svi spomenuti oblici objava su nekomercijalne vrijednosti i jedina im je svrha promocija izložbe i autora. Svaki autor čije fotografije budu korištene ili reproducirane u katalogu ili nekoj drugoj publikaciji, dobit će primjerke tih publikacija na adresu koja je navedena u prijavnici. Moralna autorska prava, u smislu ispravnog potpisivanja autora na tiskanim djelima, bit će u potpunosti poštovana.
   * Izabrane i nagrađene fotografije bit će reproducirane u katalogu, bez plaćanja naknade autorima.

NATJEČAJ

**Broj fotografija:** Svaki autor može prijaviti najviše šest /6/ fotografija

**Tehnologija i veličina:**Fotografije se dostavljaju isključivo u digitalnom obliku na e-adresu:  [mladifotoklubrijeka@gmail.com](mailto:mladifotoklubrijeka@gmail.com)  Fotografije moraju biti u JPEG formatu i rezolucije 300 dpi. i ne veće od 4MB

**Tehnika:** nema ograničenja;  fotografije mogu biti crno-bijele, monokromatske ili u boji.

Dokumentacija:

**Svaki autor uz fotografije prilaže pravilno popunjenu** [**prijavnicu**](http://fotoklubrijeka.hr/wp-content/uploads/2016/05/PRIJAVNICA-%C5%BDIVOT-JE-LIJEP-2016-1.doc).

Kod potpisivanja fotografija na digitalnom mediju ne koristite kvačice na slovima koja to imaju, primjer potpisa:

1\_Kresimir Kresic\_Bas sam zedan

Dakle, prvo pišemo redni broj, puno ime i prezime autora te naziv fotografije.

Na prijavnici istim redoslijedom upisati fotografije, normalno koristiti kvačice na slovima

koja to imaju.

* Prijave koje ne budu imale cjelovitu dokumentacija organizator neće prihvatiti.
* Za autore do 18 godina starosti obavezna je izjava roditelja /formular se može preuzeti [ovdje](http://fotoklubrijeka.hr/wp-content/uploads/2016/05/IZJAVA-RODITELJA-STARATELJA-%C5%BDIVOT_JE_LIJEP.doc)/

**Kalendar izložbe:**

**Rok predaje radova:** 10. lipnja 2016. godine do 24 sata

**Žiri/prosudbena komisija:**

Do zaključenja natječaja organizator će imenovati žiri od uglednih fotografskih autora, prosvjetnih radnika i likovnih kritičara

**Objava rezultata:** 14. lipnja 2016. organizator će e-mailom obavijestiti autore odabranih radova da će njihovi radovi biti izloženi. Možete nas pratiti na[www.fotoklubrijeka.hr](http://www.fotoklubrijeka.hr/)  ili na facebooku

Izložba će biti postavljena u Galeriji Principij, Pod voltun 4,  Rijeka.

**Otvorenje izložbe je u petak,  24. lipnja  2016. godine u 20 sati.**

Izložba ostaje otvorena do 2. srpnja 2016.

**Nagrade:**

U svakoj kategoriji organizator će dodijeliti prvu, drugu i treću nagradu u obliku knjige iz područja likovne umjetnosti i fotografije te po tri pohvale.

Najbolji autori bit će pozvani na vikend radionicu u Rijeku o trošku organizatora a putne troškove dolaska i povratka snosi pozvani autor.

**Katalog:**

Organizator će izdati katalog u digitalnom obliku. Katalog će biti poslan svi sudionicima na navedenu adresu u prijavnici.

**Prijave se isključivo šalju na ovu  E- adresu:**  [mladifotoklubrijeka@gmail.com](mailto:mladifotoklubrijeka@gmail.com)

**Popunjavanjem i slanjem prijavnice autor prihvaća opća pravila i uvjete natječaja ŽIVOT JE LIJEP**